Pe 22 martie, în jurul orei 17:45, s-a înregistrat o avarie la Hidrocentrala Stejaru, iar la scurt timp o mică explozie, au transmis oficialii.
"Astăzi, 22.03.2024, în jurul orelor 17.45, a avut loc o avarie, urmată de o explozie, la un întrerupător de 110kV aparținând Hidrocentralei Stejaru.
Incidentul a avut loc pe fondul unei manevre normale de oprire cu descarcare de sarcina a hidroagregatului (HA) nr. 3 (20 MW)", se arată în comunicatul de presă transmis de instituție.
În urma acestui incident, o persoană a avut nevoie de îngrijiri medicale, potrivit autorităților.
"Un bărbat de 40 de ani, conştient şi cooperant, a fost preluat de echipajul SMURD TIM şi transportată la UPU Piatra-Neamţ. Un echipaj a rămas la locul evenimentului pentru asigurarea zonei", a mai transmis sursa citată.
Angajații au acționat conform procedurilor interne de urgenţă pentru astfel de incidente.